Vlerkies op ’n stokkie | SARIE
Vlerkies op ’n stokkie	deur Barbara Joubert
Sowat 8 Porsies
Verhit jou oond tot 180 °C. Ryg 3 hoendervlerkies op elke houtsosatiestokkie tot al die vlerkies opgeryg is. Plaas in ’n oondbak. Meng al die souse en knoffel. Gooi dit oor die vlerkies en meng goed sodat elkeen heeltemal bedek is. Maak die bak toe met tinfoelie en bak in die oond vir so 15 minute. (Dis om die hoender ’n hupstootjie te gee met die gaarword. Daar is niks slegter as gebrande hoender wat rou is op die been nie!) Haal uit die oond en braai die vlerkies op warm kole. Verf elke nou en dan nog sous oor.
Die sous gáán effens brand – daar is baie suiker in die tamatiesous en blatjang.
Wenk Week die houtstokkies vooraf oornag in koue water. Dit sal keer dat hulle brand.
Beyerskloof Pinotage, verkoel in die yskas.